Loovettevõtlus

Loovettevõtlus on ettevõtluse vorm, mille peaeesmärgiks ei ole materiaalse tasu saamine, Ettevõtlus https://ettevotlusope.weebly.com/2-ettevotildetlus.html (20.10.2017) vaid oma loomingu pakkumine. 
Ettevõtluse sellest vormist saadav kasu on pigem mittemateriaalne, näiteks rahulolu, uued teadmised, oskused, kogemused või uue töökoha loomine. Looettevõte põhineb individuaalsel ja kollektiivsel loovusel, oskustel ja andel ning on võimeline looma heaolu. Loovettevõtted müüvad oma loomingut, olgu selleks siis kas käsitöö, kunst, fotograafia, huvitegevus, disain, muusika või mõni muu loomeala. Loovettevõtte jaoks on määrava tähtsusega see, et suudetaks pakkuda kvaliteetset tööd. Tihti on ka teenuse või toote hind veidi madalam kui suurettevõtetel. Enamasti on tegemist niši-, mitte masstoodetega. 

 Loovettevõtte eripärad 
 Pakutavad tooted ja teenused baseeruvad loovusel, oskustel ja andel
 ettevõtte loomise motivatsioon on eneseteostussoov ja töötamine omas rütmis
 ettevõtte struktuur on sõpruskond või seltsing
 tööprotsess on loominguline, spontaanne
 toote/teenuse iseloom on loojakeskne
 toote suhe loojaga on otsene autoriõigus
 positsioneerimine turul on autoripõhine
 hinnataset mõjutavad tuntus, looja nimi, pärimuslikkus
 müügikanal on otsene müük
 riskiks on renomee kaotus .

 Loovettevõtja 
Loovettevõtjale on olulised eneseteostus, suurem vabadus või panus kogukonna arengusse. Edukad loovettevõtjad on nii loojad kui ka ettevõtjad. Nad lähenevad kliendile individuaalselt ning oskavad leida kõige õigema toote või teenuse, mida nad vajavad. Looettevõtte äri on väga personaalne. Loovettevõtja peab teadma, milleni ta tahab jõuda. Kasum ei ole alati peamine eesmärk, olulisem on, et tema tegevus pakuks rahuldust. Mõned loovisikud peavadki oma ettevõtlust pigem hobiks. Seda ilmselt seetõttu, et nad saavad tegeleda loominguga ja samal ajal kindlustada endale pideva sissetuleku või töökoha. Mõnel loovisikul on raske ühendada loomingut ja tööd, teised suudavad ka tööprotsessi suhtuda loovalt. Loovisiku kui ettevõtja jaoks on olulised visioon ja missioon – ta peab teadma, kuhu tahab jõuda ning mida ja kelle jaoks teha. Loovettevõtja peab olema ambitsioonikas ja tal peab olema piisavalt eneseusku. Loovus ja ettevõtlus võivad esmapilgul tunduda vastuolulised mõisted. Kuid ettevõtlusele võib läheneda mitmeti, tuleb vaid oma eesmärkides ja väärtustes kindel olla. Arvatakse, et need kaks omavahel kokku ei sobi ehk valida tuleb kas looming või ettevõtlus. Vahel seostatakse loomingut eelkõige kunstiga, kuid looming on tegelikult palju laiem mõiste – looming on kõikjal meie ümber.

 Loovettevõtja omadused 
 Mõtleb loovalt
 julgeb riskida
 suure saavutusvajadusega
 teotahteline
 suudab ideid ellu viia
 oskab püstitada probleeme ja leida lahendusi
 tugeva eneseusuga

 Loomeprotsess 
Erinevalt teistest majandusvaldkondadest, kus toodete või teenuste pakkumine tuleneb turu ootustest, algab loomemajanduses toote või teenuse sünnilugu tavaliselt heast ideest ja loomeprotsessist Kull. A., Saal. T. 2012. Ettevõtlikkusest ettevõtluseni. Tartu Ülikool. Gümnaasiumiõpik. Loomeprotsess on loominguline tegevus, mis koosneb loometöö üksteisega seotud etappidest ideest teostuseni. Oskusliku loomeprotsessi juhtimise tulemusena valmistatakse eri töövõtteid kasutades teos, disainilahendus või toode. Nii sündinud teost nimetatakse autoriloominguks. Loomeprotsess leiab aset kõikides eluvaldkondades, kuid loovettevõtetes on see tegevus alustalaks. Loomingulise tegevuse tulemusena sündinud teos võib olla ainueksemplar või kui seda paljundatakse, siis tooteseeria. 

 Intellektuaalne omand 
Loovettevõttes on üks põhivarasid intellektuaalomandina kaitstav looming. Intellektuaalne omand on õigused inimese loometöö tulemusele.
Intellektuaalne omand jaguneb järgmiselt:
 autoriõigus
 autoriõigusega kaasnevad õigused
 tööstusomand 
Intellektuaalne omand vajab kaitset. Intellektuaalset omandit iseloomustavad kaitse seisukohalt vaadatuna selle loomiseks tehtud suured kulutused ja võimalus tulemusi suhteliselt odavalt kopeerida. Toodete kopeerimisega ilma autori loata saadakse ebaaus konkurentsieelis ja sellist käitumist nimetatakse piraatluseks. Piraatlus ei ole aus käitumine, vaid on kuritegeliku iseloomuga. Teose loomisest alates tekib selle autoril autoriõigus ja eraldi registreerimist see ei nõua. Autoriõigus kestab autori eluajal ja sellele järgneva 70 aasta jooksul. Teose autor on alati inimene, mitte ettevõte.

 Tugi loovettevõtetele 
Alustavatele loovettevõtetele pakuvad tuge loomeinkubaatorid nii Tallinnas kui ka Tartus. Samuti pakub tuge Kultuuritehas Tallinnas.
2018. aasta 1. jaanuarist hakkas kehtima uus lihtne ettevõtlusvorm, mis vajalik ka loovettevõtjatele. Ettevõtluskonto vabastab loomeinimesed bürokraatiast, paberimajandusest ja keerulisest raamatupidamisest.

 Loovettevõtteid Eestis 
 Kristina Viirpalu, kes müüb oma käsitööd ja kõrgmoodi ühendavas brändis KV Couture eesti käsitööliste tikitud ja kootud rõivaid.
 Arro keraamika, kus Liisu Arro valmistab käsitööna keraamilisi nõusid.
 Fotograaf Remo Savisaar teeb rahvusvahelist tunnustust pälvinud loodusfotosid.
 Okka valmistab männiokastest seinapaneele.
 Tänapäeval saavad loovettevõtted töötada ka ilma kontorita. Paljud ettevõtted tegutsevadki ainult veebipõhiselt. Näiteks loovad animatsioonifirma Fork Film animaatorid uusi käsitööna valmivaid nukufilme või reklaame nii, et töötajad on üle ilma laiali. 

 Viited 


 Välislingid 
 Autoriõiguse seadus 
 Patent 
 Loomeinkubaator Tallinnas
 Tartu Loomemajanduskeskus 
 Loov Eesti
 Kultuuritehas 

Kategooria:Ettevõtlus